
PATVIRTINTA
Kretingos rajono savivaldybės tarybos
2014-09-25 sprendimu Nr. T2-259
(Kretingos rajono savivaldybės tarybos
[bookmark: _GoBack]2015-06-25 sprendimo Nr. T2-190 redakcija)

PARAMOS VERSLUI SKYRIMO NUOSTATAI
BENDROJI DALIS
1. Paramos verslui skyrimo nuostatai (toliau - Nuostatai) nustato Kretingos rajono savivaldybės (toliau – Savivaldybė) paramos verslui skyrimo prioritetines kryptis, reikalavimus paraiškų teikėjams, dokumentų pateikimą finansavimui gauti, paraiškų vertinimo komisijos veiklą, paraiškų pateikimą, jų nagrinėjimą, lėšų skyrimo tvarką, kontrolę ir atskaitomybę.
2. Paramos verslui skyrimo komisija vertina pateiktas paraiškas ir teikia Savivaldybės administracijos direktoriui išvadas dėl paramos verslui skyrimo (toliau – Parama).
3. Lėšos verslui remti yra numatomos Kretingos rajono savivaldybės biudžete Kretingos rajono savivaldybės Tarybos (toliau - Taryba) sprendimu. 
PAGRINDINĖS SĄVOKOS
4. Programa –Tarybos patvirtinta Paramos verslui skyrimo programa.
5. Komisija –Tarybos sudaryta Paramos verslui skyrimo komisija (toliau – Komisija).
6. Labai maža įmonė - įmonė, atitinkanti Lietuvos Respublikos smulkiojo ir vidutinio verslo plėtros įstatymo 3 straipsnyje nustatytas sąlygas, taip pat įregistruota ir vykdanti ūkinę komercinę veiklą Kretingos rajono savivaldybės teritorijoje (toliau – įmonė).
TIKSLAI IR UŽDAVINIAI
7. Programos tikslas – skatinti naujų įmonių kūrimąsi, taip prisidedant prie užimtumo didinimo Kretingos rajone ir įgyvendinant Kretingos rajono savivaldybės 2014-2020 m. plėtros planą, patvirtintą Tarybos 2014 m. gegužės 29 d. sprendimu Nr. T2-163 „Dėl Kretingos rajono savivaldybės 2014-2020 m. plėtros plano tvirtinimo“.
8. Programos uždaviniai:
8.1.  Teikti paramą naujai besikuriančioms įmonėms;
8.2.  Sudaryti palankias sąlygas pradedantiems smulkųjį verslą.
9. Programos prioritetinė kryptis – daugiausia darbo vietų kuriančios įmonės.
PAREIŠKĖJŲ TINKAMUMAS
10. Parama skiriama labai mažoms įmonėms (<10 darbuotojų), veikiančioms ne ilgiau kaip 2 metus. Įmonės turi atitikti šias abi sąlygas: būti įregistruoti ir vykdyti veiklą Kretingos rajone.
FINANSUOJAMOS VEIKLOS
11. Finansuojamos veiklos:
11.1. Įmonės steigimas. Pradines steigimo išlaidas sudaro: mokestis notarui, valstybės įmonei Registrų centras už juridinio asmens laikino pavadinimo įtraukimą į registrą ir juridinio asmens įregistravimą, apmokėjimas už suteiktas dokumentų rengimo paslaugas. Finansuojama iki 300 Eur. 
11.2. Paraiškų, pretenduojant į Europos Sąjungos ir kitų fondų paramą, rengimas. Finansuojama iki 50 procentų paraiškų rengimo išlaidų, bet ne daugiau kaip 500 Eur.
11.3. Investicinių paskolų ir (ar) išperkamosios nuomos verslo plėtros projektams vykdyti sumokėtų palūkanų dalies padengimas. Finansuojama iki 1500 Eur.
11.4. Interneto puslapių kūrimas. Finansuojama iki 200 Eur. 
12. Parama, pretenduojant pagal 11.1, 11.3 ir 11.4 punktus, skiriama įmonėms, veikiančioms ne ilgiau kaip vienerius metus iki paraiškos pateikimo.
13. Parama pareiškėjams teikiama išlaidų kompensavimo būdu. Finansuojamos išlaidos, patirtos per pastaruosius 12 mėnesių iki paraiškos pateikimo.
14. Įmonėms – PVM mokėtojoms tinkamų padengti išlaidų dalis skaičiuojama nuo sumos be PVM.
15. Parama neteikiama:
15.1. Valstybės ir Savivaldybės įmonėms.
15.2. Įmonėms, kuriose valstybei ar savivaldybei priklauso daugiau kaip ½ įstatinio kapitalo ar balsavimo teisių.
15.3. Įmonėms, besiverčiančioms azartinių lošimų ir lažybų organizavimo veikla, specializuota alkoholio ir tabako prekyba bei šių produktų gamyba, naftos gavyba ir jai būdingų paslaugų veikla, prekyba naftos gaminiais.
15.4.  Nuostatų reikalavimų neatitinkančioms įmonėms. 
15.5.  Bankrutuojančioms, likviduojamoms ar restruktūrizuojamoms įmonėms.
pARAIŠKŲ TEIKIMO IR SVARSTYMO TVARKA
16. Paraiškos priimamos kasmet nuo kovo 1 dienos iki rugsėjo 30 dienos.
17. Paramos gavėjai, norintys gauti Paramą, pateikia šiuo dokumentus:
17.1. tinkamai užpildytą nustatytos formos paraišką (1 priedas).
17.2. įmonės registravimo pažymėjimo kopiją.
17.3. pažymas iš Valstybinės mokesčių inspekcijos ir Valstybinio socialinio draudimo fondo valdybos, jog Paramos gavėjas neturi skolų valstybei, taip pat pažymą apie verslo subjekte dirbančių darbuotojų skaičių.
17.4. išlaidas pagrindžiančius dokumentus – sąskaitas faktūras, apmokėjimą pagrindžiančius dokumentus ir papildomai:
17.4.1. pretenduojant į paramą pagal 11.1 punktą – Lietuvos Respublikos juridinių asmenų registro išrašą.
17.4.2. pretenduojant į paramą pagal 11.2 punktą – sutartį konsultacines paslaugas teikiančia įmone.
17.4.3. pretenduojant į paramą pagal 11.3 punktą – sutartį su kredito įstaiga, palūkanų mokėjimo grafiką.
17.5. pažymą apie įmonėje dirbančių darbuotojų skaičių.
17.6. esant būtinybei - kitus Komisijos prašomus dokumentus.
18. Teikiamų dokumentų kopijos turi būti patvirtintos įmonių ar organizacijų vadovų arba jų įgaliotų asmenų parašu ir antspaudu.
19. Paraiška su reikalaujamais dokumentais pateikiama ir registruojama Savivaldybės administracijos Bendrajame skyriuje. Užregistruota paraiška su pridėtais dokumentais perduodama Savivaldybės administracijos Strateginio planavimo ir investicijų skyriui. Savivaldybės administracijos Strateginio planavimo ir investicijų skyrius pateikia gautus dokumentus Savivaldybės administracijos specialistui, atsakingam už Suteiktos valstybės pagalbos registro tvarkymą, kuris per 5 darbo dienas patikrina pagalbos sumos teisėtumą, rezervuoja pagalbos sumą ir gautus dokumentus su Suteiktos valstybės pagalbos registro išrašu apie pagalbos rezervavimą grąžina Savivaldybės administracijos Strateginio planavimo ir investicijų skyriui, kuris juos pateikia Komisijai.
20. Gautas paraiškas su pridedamais dokumentais nagrinėja Tarybos sprendimu sudaryta Komisija, kuri veikia pagal Tarybos patvirtintus veiklos nuostatus. 
21. Paraiškų administracinės atitikties vertinimo kriterijai:
21.1.  paraiška užpildyta valstybine kalba, tekstas surinktas kompiuteriu;
21.2.  užpildyti visi paraiškos laukai;
21.3.  paraiška pateikta paraiškų priėmimo termino laikotarpiu;
21.4.  pateikti visi reikalaujami dokumentai;
21.5.  paraiška atitinka finansuojamas veiklas.
22. Jeigu paraiška neatitinka bent vieno administracinės atitikties kriterijaus, komisija paraiškos nevertina ir finansavimas neskiriamas.
23. Komisija vertina paraiškas pagal 11.1 – 11.4 punktuose nurodytą finansuojamų veiklų eilę: pirmiausia vertinamos paraiškos į paramą pagal 11.1 punktą, likus lėšų - pagal 11.2 punktą ir t.t. Jeigu į tą pačią paramos vietą pretenduoja dvi ar daugiau įmonių, parama skiriama daugiau darbo vietų sukūrusiai įmonei. 
24. Pareiškėjas, pateikęs paraišką, turi teisę ją atsiimti.
25. Svarstant paraiškas Komisija sprendžia, kokia dalimi verslo subjektui teikti paramą iš Programos lėšų.
26. Komisija pasilieka teisę siūlyti neskirti paramos ar siūlyti mažinti pareiškėjams skiriamos paramos dydį, jeigu Programos biudžete trūksta lėšų.
27. Komisija, apsvarsčiusi pateiktas paraiškas, priima rekomendacinio pobūdžio išvadą. Paramą, vadovaudamasis rekomendacine Komisijos išvada, skiria Savivaldybės administracijos direktorius išleisdamas įsakymą.
28. Informacija apie paramos lėšų paskyrimą skelbiama Kretingos rajono savivaldybės interneto tinklalapyje www.kretinga.lt ir pranešama el. paštu. 
29. Paramos sutartį (2 priedas) su Paramos gavėju pasirašo Savivaldybės administracijos direktorius arba jo įgaliotas asmuo ir patvirtina Savivaldybės administracijos antspaudu.
30. Paraiškos įvertinamos ir parama išmokama per 2 mėnesius nuo kvietimo teikti paraiškas pabaigos.
31. Skirtą Paramą Savivaldybės administracijos specialistas, atsakingas už Suteiktos valstybės pagalbos registrą, per 3 darbo dienas nuo Paramos skyrimo datos įregistruoja Suteiktos valstybės pagalbos registre.
BAIGIAMOSIOS NUOSTATOS
32. Nuostatus keičia ar panaikina savivaldybės Taryba.
33. Lėšų apskaitą tvarko Savivaldybės administracijos Buhalterinės apskaitos skyrius.
34. Lėšų panaudojimo kontrolę atlieka Savivaldybės kontrolės ir audito tarnyba. 
35. Iškilus ginčams, visi klausimai sprendžiami Lietuvos Respublikos įstatymų nustatyta tvarka.
_________________________________________

Paramos verslui skyrimo 
nuostatų 1 priedas


PARAIŠKA PARAMAI GAUTI
__________________
(data)
Kretinga

	1. Pareiškėjo pavadinimas 
	


 
	2. 2. Pareiškėjo vykdoma veikla ir numeris pagal Ekonominės veiklos rūšių klasifikatorių
	




	3. Pareiškėjo duomenys

	Juridinio asmens kodas
	

	PVM mokėtojo kodas
	

	Buveinės adresas (su pašto indeksu)
	

	Telefonas 
	

	Faksas
	

	Elektroninis paštas
	

	Interneto svetainė
	

	Banko duomenys 
	banko pavadinimas
atsiskaitomosios sąskaitos numeris
banko kodas

	Vadovo vardas, pavardė
	

	Vadovo telefono numeris
	

	Vadovo el. paštas
	



	4. Informacija apie paramos skyrimą (pažymėkite (X)
	Taip 
	Ne

	4.1. Ar šiai veiklai įgyvendinti buvo gauta parama iš kitų paramos fondų?
	
	

	4.2. Ar iki šiol buvo skirta parama iš Kretingos rajono savivaldybės?
	
	



	5. Įgyvendinamai veiklai reikalinga suma
	Eur
	%

	Bendra įgyvendinamai veiklai reikalinga suma
	
	100

	Iš jų:

	Nuosavos lėšos
	
	

	Iš Kretingos rajono savivaldybės prašoma suma
	
	

	Kitų paramos fondų finansuojama suma
	
	



	6. Prašoma paramos forma (Pažymėkite (X)

	(Žymėjimo vieta)
	

	
	Įmonės steigimas

	
	Paraiškų, pretenduojant į Europos Sąjungos ir kitų fondų paramą, rengimas 

	
	Investicinių paskolų ir (ar) išperkamosios nuomos verslo plėtros projektams vykdyti sumokėtų palūkanų dalies padengimas

	
	Interneto puslapių kūrimas



	7. Informacija apie veiklą, kuriai prašoma paramos 

	Trumpas įgyvendintos veiklos aprašymas
	


	Kas pasikeitė įgyvendinus veiklą, kuriai prašoma paramos? 
	



	Kada veikla buvo įgyvendinta
	



	8. Pridedami dokumentai

	Eil. Nr.
	Dokumentų pavadinimas
	Lapų skaičius

	1.
	Įmonės registravimo pažymėjimo ar individualios veiklos pažymos kopija
	

	2.
	Valstybinio socialinio draudimo fondo valdybos teritorinio skyriaus pažyma  apie įsiskolinimų nebuvimą
	

	3.
	Valstybinės mokesčių inspekcijos pažyma apie įsiskolinimų nebuvimą
	

	4.
	Sąskaitos faktūros, jų apmokėjimą įrodantys dokumentai
	

	5.
	Pretenduojant į paramą pagal 11.1 punktą – Lietuvos Respublikos juridinių asmenų registro išrašas
	

	6.
	Pretenduojant į paramą pagal 11.2 punktą – sutartis su konsultacines paslaugas teikiančia įmone
	

	7.
	Pretenduojant į paramą pagal 11.3 punktą – sutartis su kredito įstaiga, palūkanų mokėjimo grafikas
	

	8.
	Pažyma apie įmonėje dirbančių darbuotojų skaičių
	



	9. Tvirtinu, kad visi šioje paraiškoje pateikti duomenys yra teisingi

	
	
	
	
	

	(pareigos)
	
	(parašas)
	
	(vardas, pavardė)

	A. V. (subjektui, turinčiam antspaudą)




Paramos verslui skyrimo nuostatų 2 priedas

BIUDŽETO LĖŠŲ NAUDOJIMO SUTARTIS 

20     m.                       mėn.     d. Nr.

Kretinga

1. SUTARTIES ŠALYS 

Kretingos rajono savivaldybės administracija (toliau sutartyje vadinama – Savivaldybės administracija), atstovaujama administracijos direktoriaus _____________ ir Lėšų gavėjas __________________ (toliau - Lėšų gavėjas), atstovaujamas ___________, vadovaudamiesi Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis ir Kretingos rajono savivaldybės administracijos direktoriaus 20   -   -   įsakymu Nr. A  -    „__________“, sudarėme šią sutartį:

2. SUTARTIES OBJEKTAS

2.1. Savivaldybės biudžeto lėšų skyrimas pagal Lėšų gavėjo 20   -    -    pateiktą paraišką paramai gauti (toliau – paraiška) _______ išlaidoms kompensuoti.

3. ŠALIŲ TEISĖS IR PAREIGOS

3.1. Lėšų gavėjas įsipareigoja pateikti teisingus duomenis lėšų pervedimui.
3.2. Savivaldybės administracija įsipareigoja skirti _________ Eur (suma žodžiais) ir pervesti paskirtas lėšas iki einamųjų metų lapkričio 30 dienos.

4. LĖŠŲ PERVEDIMO TVARKA IR LĖŠŲ PANAUDOJIMO SĄLYGOS

4.1. Lėšų gavėjui paramos lėšos pervedamos po šios sutarties pasirašymo.
4.2. Jeigu nevykdomas savivaldybės biudžeto pajamų planas, finansavimas iš biudžeto skiriamas pagal Savivaldybės tarybos patvirtintus prioritetus, todėl lėšos gali būti neišmokėtos arba išmokėtos vėliau.
4.3. Seimui priėmus įstatymus arba Vyriausybei priėmus nutarimus, dėl kurių keičiasi Savivaldybės einamųjų biudžetinių metų įsipareigojimai, ši sutartis gali būti tikslinama.

5. SUTARTIES GALIOJIMAS, PAKEITIMAS, NUTRAUKIMAS

5.1. Sutartis galioja iki einamųjų metų gruodžio 31 dienos.
5.2. Sutartis gali būti nutraukta ar pakeista abiejų šalių susitarimu.
5.3. Jeigu sutarties šalys nevykdo sutartyje numatytų sąlygų arba nustačius, kad pateikiami neteisingi duomenys, sutartis gali būti sustabdyta arba nutraukta vienašališkai, apie tai pranešus kitai šaliai raštu prieš 5 darbo dienas.

6. KITOS SĄLYGOS

6.1. Sutartis yra sudaroma dviem egzemplioriais, po vieną kiekvienai šaliai.
6.2. Sutarties pakeitimai ir papildymai galioja, jeigu yra įforminti raštu ir pasirašyti abiejų šalių ar jų įgaliotų asmenų.
7. JURIDINIŲ ŠALIŲ ADRESAI

Kretingos rajono savivaldybės administracija	Lėšų  gavėjas – 
	Savanorių g. 29A, LT-97111, Kretinga
Tel. (8 445) 53 141
Faks. (8 445) 52 448
a. s. Nr. LT734010041800000035
DnB bankas
Banko kodas 40100 
Kodas 188715222
	



Kretingos rajono savivaldybės		
administracijos direktorius			

			
A.V. 				 A.V. (subjektui, turinčiam antspaudą)





